b'\n_START_ARTICLE_\nTiit Madisson\n_START_SECTION_\nErakondlik tegevus\n_START_PARAGRAPH_\n1990. aastal Rootsist tagasi Eestisse p\xc3\xb6\xc3\xb6rdudes osales Tiit Madisson aktiivselt Eesti Kongressi, Eesti Komitee ja Eesti Rahvusliku S\xc3\xb5ltumatuse Partei (ERSP) tegevuses. 12. m\xc3\xa4rtsil 1994 peeti Estonia kontserdisaalis Madissoni juhtimisel Rahvuslaste Keskliidu asutamiskongress, loosungiks "Kord riigis majja!"._NEWLINE_Aastatel 2001\xe2\x80\x932002 oli Tiit Madisson Eesti Keskerakonna liige, kuid astus sealt v\xc3\xa4lja, kui KE astus valitsusse Eesti Reformierakonnaga. 2006. aastal astus Madisson Eesti Rahvusliku Liikumisse ja Eesti Iseseisvusparteisse. 10. augustil 2009 teatas Tiit Madisson koos Roman Ubakivi ja Robert Villiga ERSP Taasasutava Kogu loomisest.\n_START_SECTION_\nIsiklikku\n_START_PARAGRAPH_\nTa on teist korda abielus ja tal on 3 last. 1983. aastast on ta katoliiklane.'